
Λάρισα 26 Αυγούστου 2022


ΔΕΛΤΙΟ ΤΥΠΟΥ

Ολοκληρώνεται η περιοδική έκθεση
«Η επιστροφή των Μουσών»
με ξεναγήσεις για το κοινό

Την Κυριακή 4 Σεπτεμβρίου ολοκληρώνεται η περιοδική έκθεση του Διαχρονικού Μουσείου «Η επιστροφή των Μουσών. Λόγιοι, έμποροι και καλλιτέχνες στη Θεσσαλία τις παραμονές της Επανάστασης του 1821». Η έκθεση-αφιέρωμα στα 200 χρόνια από την έναρξη του Αγώνα, που διοργανώθηκε σε συνεργασία με τις Μητροπόλεις Λαρίσης και Τυρνάβου και Ελασσώνος καθώς και τη Δημόσια Κεντρική Βιβλιοθήκη Λάρισας «Κωνσταντίνος Κούμας», τη Δημοτική Βιβλιοθήκη Τυρνάβου και το Μουσείο Μπενάκη, παρουσιάζει την τέχνη στη Θεσσαλία κατά τις τελευταίες δεκαετίες πριν από την Επανάσταση.
Ενόψει της ολοκλήρωσης της έκθεσης, που λειτούργησε με μεγάλη επιτυχία, η Εφορεία Αρχαιοτήτων Λάρισας έχει προγραμματίσει την ερχόμενη εβδομάδα δύο ξεναγήσεις για το κοινό:
την Τετάρτη 31 Αυγούστου στις 12 το μεσημέρι και
[bookmark: _GoBack]την Πέμπτη 1 Σεπτεμβρίου στις 7 το απόγευμα.
Για κρατήσεις θέσεων οι ενδιαφερόμενοι μπορούν να επικοινωνούν τηλεφωνικά στο 2413508242, καθημερινά από τις 8 το πρωί έως τις 8 το βράδυ. Θα τηρηθεί σειρά προτεραιότητας.
Είσοδος με το εισιτήριο του μουσείου.

